Document ID: 31995R3058

ΚΑΝΟΝΙΣΜΟΣ (EK) αριθ. 3058/95 ΤΟΥ ΣΥΜΒΟΥΛΙΟΥ
της 22ας Δεκεμβρίου 1995
για την παράταση, κατά το 1996, της εφαρμογής των κανονισμών (EOK) αριθ. 3833/90, (EOK) αριθ. 3835/90, (EOK) αριθ. 3900/91 και (EK) αριθ. 2651/95 περί εφαρμογής γενικευμένων δασμολογικών προτιμήσεων σε ορισμένα γεωργικά προϊόντα, καταγωγής αναπτυσσομένων χωρών, και για την τροποποίηση ορισμένων διατάξεων του κανονισμού (EK) αριθ. 3282/94
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας, και ιδίως το άρθρο 113,
την πρόταση της Επιτροπής,
Εκτιμώντας
ότι, στα πλαίσια της συνδιάσκεψης των Ηνωμένων Εθνών για το εμπόριο και την ανάπτυξη (CNUCED), η Ευρωπαϊκή Κοινότητα κατέθεσε προσφορά για τη χορήγηση δασμολογικών προτιμήσεων για ορισμένα γεωργικά προϊόντα των κεφαλαίων 1 έως 24 του κοινού δασμολογίου, καταγωγής των αναπτυσσομένων χωρών 7 ότι η προτιμησιακή μεταχείριση που προβλέπει η εν λόγω προσφορά συνίσταται, αφενός, για ορισμένα εμπορεύματα που υπάγονται στο καθεστώς συναλλαγών που καθορίζει ο κανονισμός (EOK) αριθ. 3448/93 (1), σε μείωση του σταθερού στοιχείου της επιβάρυνσης που επιβάλλεται στα εμπορεύματα αυτά, δυνάμει του εν λόγω κανονισμού και, αφετέρου, για τα προϊόντα που υπάγονται σε ενιαίο τελωνειακό δασμό, σε μείωση του δασμού αυτού 7 ότι οι προτιμησιακές εισαγωγές για τα εν λόγω προϊόντα θα μπορούν, εν γένει, να πραγματοποιούνται άνευ ποσοτικών περιορισμών 7
ότι ο θετικός ρόλος που έπαιξε το σύστημα στη βελτίωση της πρόσβασης των αναπτυσσομένων χωρών στις αγορές των χωρών που χορηγούν προτιμήσεις, αναγνωρίστηκε κατά την ένατη σύνοδο της ειδικής επιτροπής προτιμήσεων της CNUCED 7 ότι, στα πλαίσια αυτά, συμφωνήθηκε ότι οι στόχοι του συστήματος γενικευμένων προτιμήσεων δεν θα είχαν πλήρως επιτευχθεί κατά το τέλος του 1980 και ότι, κατά συνέπεια, θα έπρεπε να παραταθεί η διάρκεια πέραν της αρχικής περιόδου, ενώ άρχισε σφαιρική αναθεώρηση του εν λόγω συστήματος κατά το 1990 7
ότι η βιομηχανική πτυχή του κοινοτικού συστήματος γενικευμένων προτιμήσεων αποτελεί το αντικείμενο κανονισμού που εφαρμόζεται επί τετραετία και βασίζεται στους δεκαετείς προσανατολισμούς που έχει εγκρίνει η Κοινότητα 7
ότι, έχοντας υπόψη τις ιδιαιτερότητες της εφαρμογής των αποτελεσμάτων του Γύρου της Ουρουγουάης για τα προϊόντα που αναφέρει ο παρών κανονισμός, δεν είναι κατά τα φαινόμενα δυνατόν να προβλεφθεί κανονισμός ο οποίος να βασίζεται στους νέους προσανατολισμούς της δεκαετίας για τα προϊόντα αυτά πριν από το τέλος του πρώτου εξαμήνου του έτους 1996 7 ότι θα πρέπει, συνεπώς, να ανανεωθεί, προσωρινά, το ισχύον σύστημα για τα γεωργικά προϊόντα, για έξι μήνες, εν αναμονή ενός νέου γεωργικού συστήματος το οποίο θα τεθεί σε λειτουργία την 1η Ιουλίου 1996, εξυπακουουμένου ότι τα ετήσια ποσά για τις προτιμησιακές εισαγωγές που προβλέπονται στο άρθρο 7 και στο παράρτημα I του κανονισμού (EOK) αριθ. 3833/90 (2) θα μειωθούν, συνεπώς, κατά το ήμισυ 7
ότι οι χώρες που έχουν δεσμευθεί σε αποτελεσματικά προγράμματα καταπολέμησης της παραγωγής και της εμπορίας ναρκωτικών, πρέπει να μπορούν να συνεχίσουν να επωφελούνται από το ευνοϊκότερο καθεστώς που τους είχε ήδη χορηγηθεί στο προηγούμενο σύστημα,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Οι διατάξεις των κανονισμών (EOK) αριθ. 3833/90, (EOK) αριθ. 3835/90 (3), (EOK) αριθ. 3900/91 (4), (EK) αριθ. 3282/94 (5) και (EK) αριθ. 2651/95 (6) περί εφαρμογής γενικευμένων δασμολογικών προτιμήσεων σε ορισμένα γεωργικά προϊόντα, καταγωγής αναπτυσσομένων χωρών, εφαρμόζονται, mutatis mutandis, για την περίοδο από 1ης Ιανουαρίου έως 30 Ιουνίου 1996.
Οι αναφορές σε καθορισμένες ημερομηνίες το 1995 και 1996 στους κανονισμούς που αναφέρονται στο πρώτο εδάφιο νοούνται ως αναφορές σε ημερομηνίες του 1996 και του 1997, αντιστοίχως.
Άρθρο 2
Τα σταθερά ποσά που αναφέρονται στη στήλη 5 του παραρτήματος I και οι ποσότητες που αναφέρονται στο άρθρο 7 παράγραφοι 2 και 3 του κανονισμού (EOK) αριθ. 3833/90 μειώνονται κατά το ήμισυ.
Άρθρο 3
Οι τεχνικές τροποποιήσεις των παραρτημάτων των κανονισμών (EOK) αριθ. 3833/90, (EOK) αριθ. 3835/90, (EOK) αριθ. 3900/91 και (EK) αριθ. 3289/94, περιέχονται στο παράρτημα του παρόντος κανονισμού.
Άρθρο 4
Ο παρών κανονισμός αρχίζει να ισχύει την 1η Ιανουαρίου 1996.
Εφαρμόζεται μέχρι τις 30 Ιουνίου 1996.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 22 Δεκεμβρίου 1995.

Labels: 3
19
6